Johann Rudolph Ahle - Viquipèdia, l'enciclopèdia lliure
24 desembre 1625
9 juliol 1673 (47 anys)
Johann Rudolph Ahle (Mulhausen, Alsàcia, 24 de desembre de 1625 - idm. 9 de juliol de 1673) fou un compositor, organista i musicòleg alemany.
Després d'estudiar la músic al Liceu de Göttingen i la Universitat d'Erfurt, fou director de l'escola de música d'aquesta ciutat (1646), ensems que estudiava teologia i exercia simultàniament les funcions de kantor en l'església de Sant Andreu. Retornà més tard A Mulhausen, on se l'havia sol·licitat com a organista. El 1848 publicà un tractat sobre el cant (Compendium pro tonellis) (1648), perdut en la seva major part. El 1673, propera ja la seva mort, fou elegit primer burgmestre.
És autor de gran nombre de composicions, vocals i instrumentals, publicades en diversos volums. Destaquen entre elles les Geistliche Arien (Aries espirituals) (1660) i els Geistliche Dialoge (Diàlegs espirituals) i les 64 obres per a orgue (preludis i fuges, tocates, corals), Oficis complets per a totes les festes de l'any; Trenta simfonies (1650); Motets, (1664), etc.; i com a tractadista un Brevis et perspicua introductio in artem musicam; De progressionibus consonantium (1648).
En morir, li succeí en el càrrec d'organista a Mulhausen, el seu fill Johann Georg.
Enciclopèdia Espasa Volum núm. 3, pàg. 694 (ISBN 84-239-4503-0)
Obtingut de «https://ca.wikipedia.org/w/index.php?title=Johann_Rudolph_Ahle&oldid=19387714»
La pàgina va ser modificada per darrera vegada el 27 des 2017 a les 01:35.